જાણકાર સૂત્રોનું માનીએ તો, ઉમેદવારોની વર્તમાન યાદીથી ધૂમલ ખુશ નથી. કારણકે તેમનાં જૂથનાં લોકોને ટિકિટ નથી મળી. ઉપરાંત ધૂમલના પૂર્વ વિધાનસભા વિસ્તાર હમીરપુરથી નરેન્દ્ર ઠાકુરને ચૂંટણી મેદાનમાં ઉતારવામાં આવ્યા છે. આ સિવાય કોંગ્રેસ છોડીને ભાજપમાં જોડાયેલા અનિલ શર્માને ટિકિટ આપવામાં આવી છે. આપને જણાવી દઈએ કે, અનિલ શર્મા એ અભિનેતા સલમાન ખાનની માનેલી બહેન અર્પિતાના સસરા છે. અને સલમાન ખાન તેમના માટે પ્રચાર કરે તેવું પણ માનવામાં આવી રહ્યું છે. આ પહેલા પણ અનિલ શર્મા મંડી સદર વિધાનસભા બેઠક પરથી ત્રણ વાર ચૂંટણી જીતી ચૂક્યા છે.